হট এয়ার বেলুনে আগুন, অল্পের জন্য রক্ষা পেলেন মোহন যাদব!

ওয়েব ডেস্ক : অল্পের জন্য দুর্ঘটনার হাত থেকে রক্ষা পেলেন মধ্যপ্রদেশের মুখ্যমন্ত্রী মোহন যাদব (Mohan Yadav)। জানা গিয়েছে, হট এয়ার বেলুনের এক ইভেন্টে অংশ নিয়েছিলেন তিনি। কিন্তু হঠাৎ সেই বেলুনে আগুন ধরে য়ায় বলে খবর। তবে কোনও দুর্ঘটনার ঘটার আগেই উদ্ধার করা হয় হয় তাঁকে।

জানা যাচ্ছে, শনিবার মান্দসৌরে হট এয়ার বেলুনের এক অনুষ্ঠানে অংশ নিয়েছিলেন মধ্যপ্রদেশের (Madhyapradesh) মুখ্যমন্ত্রী। এর পরে তিনি উঠেছিলেন এক হট এয়ার বেলুনে। তবে প্রচণ্ড হাওয়ার কারণে বেলুনটি আর আকাশে উড়তে পারেনি। তার পরেই ওই হট এয়ার বেলুনে আগুন ধরে যায় বলে খবর।

আরও খবর : প্রধানমন্ত্রীর উদ্বোধন, ভারতীয় রেলপথের সঙ্গে জুড়ল আইজল

এর পরেই মুখ্যমন্ত্রীর নিরাপত্তারক্ষীরা দ্রুত পদক্ষেপ নেন। তাঁরা দ্রুত আগুন নিয়ন্ত্রণে আনেন। এর পাশাপাশি মুখ্যমন্ত্রী মোহন যাদব (Mohan Yadav) যে ট্রলিতে বসেছিলেন তা শক্ত করে ধরেছিলেন নিরাপত্তারক্ষীরা। এর পরেই ওই বেলুন থেকে নামিয়ে আনা হয় মুখ্যমন্ত্রীকে। তবে কী কারণে ওই বেলুনে এমন আগুন লাগলো সেই সম্পর্কে কিছু জানা যায়নি।

ঘটনার ঠিক একদিন আগে, মুখ্যমন্ত্রী মোহন যাদব (Mohan Yadav) গান্ধী নগরের চম্বল নদীর তীরে একটি মনোরম ক্রুজ ভ্রমণ উপভোগ করেছিলেন। তিনি এই অঞ্চলের প্রাকৃতিক সৌন্দর্যের প্রশংসাও করেছিলেন। এটিকে মধ্যপ্রদেশের ভবিষ্যতের পর্যটন কেন্দ্র বলে অভিহিত করেছিলেন। মুখ্যমন্ত্রী ক্রুজ চলাকালীন গানও গেয়েছিলেন। কিন্তু এর একদিন পর বদলে গেল পরিস্থিতি। বাজে অভিজ্ঞাতার সাক্ষী হলেন তিনি।

দেখুন অন্য খবর :